open-index/open-wikipedia-markdown huggingface dataset:
Tommy Svindal Larsen

**Tommy Svindal Larsen** () er ein norsk tidlegare fotballspelar frå Skien. Midtbanespelaren Larsen spelte på Odd Grenland, IK Start, Stabæk IF og tyske FC Nürnberg. I tida 1996-2007 deltok han i 24 landskampar for Noreg, utan å kome på skåringslista.

## Karriere
### Klubbspel
Larsen viste tidleg stort fotballtalent, og med totalt 99 kampar har han norsk rekord i tal spelte kampar på aldersbestemte landslag. Han debuterte på Odd i 1989-sesongen, ein klubb som då spelte i 2. divisjon. Vinteren 1990/91 melde han overgang til Start, og spelte dei neste fire sesongane for Kristiansand-klubben. Sjølv om han fekk godt om speletid, slo han ikkje til som forventa. Erik Mykland regjerte desse åra midtbana i Start, så ved sesongslutt 1994 vart Larsen overført til nyopprykka Stabæk IF.

I tida i Stabæk vart Larsen omskulert frå offensiv til defensiv midtbanespelar, ein posisjon han blomstra i. Saman med Martin Andresen i ei playmaker-rolle la han mykje av grunnlaget for at Stabæk i 1998 vann sitt fyrste trofe på fotballbana, og Larsen var kaptein då laget vann cupfinalen 1998 mot favoritten Rosenborg Ballklub.

Etter seks sesongar i Stabæk fekk Larsen hausten 2001 kontrakt med den tyske klubben FC Nürnberg. Han spelte fire sesongar på Bundesliga-laget, der han etter kvart vart ein nøkkelspelar sentralt på midtbana. Larsen deltok i over hundre kampar for Nürnberg, og var lagkaptein då han sommaren 2005 returnerte til Noreg og Odd. Fram til han la opp i 2011 var han også kaptein på laget frå heimbyen Skien.

### Landslagsspel
Larsen landslagsdebuterte 24. april 1996, då han vart bytta inn i pausen i ein 0-0-kamp mot Spania på Ullevaal stadion i Oslo. Det neste tiåret fekk han årleg gjerne opptre eit par gonger i den norske landslagstrøya, flest landskampar i eit kalenderår hadde han i 2001 og 2006 med fire oppgjer begge gongane. Larsen spelte sin 24. og siste A-landskamp då han fekk tre minuttar som innbytar mot Kroatia i Rijeka, 7. februar 2007. Han slo aldri til på landslaget og skåra ingen mål.

## Kjelder

**Denne artikkelen bygger på «[[:nb:Tommy Svindal Larsen|Tommy Svindal Larsen]]» frå ,  den 20. juni 2016.*  
 
*eu-football
Amaury Sport Organisation

**Amaury Sport Organisation** (**ASO**) er eit fransk selskap som arrangerer sportskonkurransar, og står attom slike kjende konkurransar som Tour de France, Paris-Roubaix, Paris-Nice,  Rally Dakar, Marathon de Paris, Open de France og Roc d'Azur. Selskapet inngår i medieselskapet Groupe Amaury, som eig sportsavisa *[[L'Équipe]]*.

## Soga
Den franske staten gav i 1947 avisene *[[Le Parisien|Le Parisien libéré]]* og *L'Équipe* løyve til å arrangere sykkelkonkurransen Tour de France, som ikkje hadde vore køyrde sidan 1939. i 1965 vart *L'Équipe* overteke av Editions Amaury, som på det viset vart eineeigar av Tour de France. 

I september 1992 vart  Amaury Sport Organisation skipa, og femna frå då av om selskapa  Société du Tour de France, som arrangerte sykkelløpet, og TSO, som arrangerte langdistanseløpet le Rallye Dakar for bilar og motorsyklar. I 1998 fekk Amaury Sport Organisation hand om  arrangementet av  maratonløpet *Marathon de Paris*, skipa av *Stade français* i 1978, i 2002 vart sykkelløpet Paris-Nice kjøpt, og i 2003 tok selskapet hand om å arrangere *Open de France* i golf, som var skipa i 1906. I 2004 engasjerte selskapet seg i hestesport i samarbeid med den franske smanslutninga *Fédération française d'équitation*, i 2008 kjøpte Amaury Sport Organisation 49 % av *Unipublic*, som arrangerte det årlege sykkelløpet *Vuelta ciclista a España* («Spania rundt»), og i 2010 overtok selskapet sykkelløpet *Critérium du Dauphiné libéré* frå avisa *Dauphiné libéré*. I 2012 vart langdistanseregattaen (seilbåtkonkurransen) *Tour de France à la voile* kjøpt frå Éditions Larivière.

## Kjelder

## Bakgrunnsstoff

*
Bebeto

**José Roberto da Gama de Oliveira** (), betre kjend som **Bebeto**, er ein tidlegare brasiliansk fotballspelar.

## Statistikk

## Kjelder
*National Football Teams
*RSSSF
*
Margrethe Hatleset

**Margrethe Hatleset** () er ein norsk forfattar. Ho er frå Eikefjord i Flora kommune. I 2004 debuterte ho med diktsamlinga "Det er slik det er".

## Bibliografi
*

*

*

## Kjelder
*Om Margrethe Hatleset i Fylkesleksikon Sogn og Fjordane
Carlos Dunga

**Carlos Caetano Bledorn Verri**, betre kjend som **Carlos Dunga** eller berre **Dunga**, () er ein brasiliansk tidlegare fotballspelar og landslagssjef frå Ijuí i Brasil. Han var lagkaptein for det brasilianske landslaget som vann VM i fotball 1994 i USA.

## Statistikk

## Kjelder
*National Football Teams
*
César Sampaio

**César Sampaio** () er ein tidlegare brasiliansk fotballspelar.

## Statistikk

## Kjelder
* National Football Teams
*
Le Parisien

***Le Parisien*** og ***Aujourd'hui en France*** er ei fransk dagsavis med to namn ved å heite *Le Parisien* for utgåva seld innanfor Île-de-France, og *Aujourd'hui en France* for ei nasjonal utgåve. Hovudkontoret ligg i forstadskommunen Saint-Ouen rett nord for Paris, i departementet Seine-Saint-Denis. Dessutan har avisa distriktskontor ikring i Frankrike, og er ein kombinasjon av nasjonal avis og regional avis. Eigar av avisa er selskapet LVMH - Moët Hennessy Louis Vuitton, som ligg under holdingselskapet Groupe Arnault.

Fram til 1986 hadde avisa namnet *Le Parisien libéré*. Ho kom ut fyrste gongen 22. august 1944 med ein proklamasjon om at Paris sigra over den tyske okkupasjonen av byen under den andre verdskrigen (som i røynda var fullført tre døger seinare). Avisa var skipa av Émilien Amaury med det målet å gje ut ei  *«journal populaire de qualité»*, «ei folkeleg kvalitetsavis».

## Kjelder

## Bakgrunnsstoff
*
Dan Eggen

**Dan Eggen** () er ein norsk tidlegare fotballspelar frå Oslo. Midtstopparen spelte 25 landskampar for Noreg i tida 1993-2001, og skåra to landslagsmål. Han deltok i fotball-VM 1994 og 1998, samt i fotball-EM 2000. I 2001 spelte han UEFA-cupfinale med spanske Alavés, ein kamp laget tapte mot engelske Liverpool FC etter ekstraomgangar.

Eggen var fjerdedivisjonsspelar med Ready frå 1988 til -90. Han flytta då til København og spelte BK Frem til 1993, då han vart overført til toppklubben Brøndby. Etter sju sesongar i Danmark reiste han vidare til Spania der han i to år opptredde i Celta Vigo-drakt, og så frå 1999 i Alavés sine fargar. Hausten pådrog han seg ein langvarig skade. Han avslutta karrieren med 2003/04-sesongen i franske Le Mans.

## Kjelder

**Denne artikkelen bygger på «[[:nb:Dan Eggen|Dan Eggen]]» frå ,  den 20. juni 2016.*
Jorge Amorim Campos

**Jorge José de Amorim Campos**, til dagleg berre **Jorginho** (), er ein brasiliansk fotballspelar frå Rio de Janeiro som vart verdsmeister med det brasilanske landslaget under VM i fotball 1994 i USA.

## Statistikk

## Kjelder
*National Football Teams
*
*
Anthemios frå Tralleis

**Anthemios frå Tralleis** var ein matematikar og arkitekt frå Tralleis, dagens Aydın, i Lydia. Han er særleg kjend for å ha teikna kyrkja Hagia Sofia i Konstantinopel.

Anthemios var fødd kringom år 474. Saman med Isidoros frå Milet fekk han i oppdrag av keisar Justinian I å forme Hagia Sofia, eit arbeid som gjekk føre seg frå 532 til 537. Anthemios var død då kuppelen i kyrkja rausa ned i 558.  

## Kjelder

**Denne artikkelen bygger på «[[:en:Anthemius of Tralles|Anthemius of Tralles]]» frå ,  den 20. juni 2016.*
Émilien Amaury

**Émilien Amaury** () var ein fransk avisutgjevar og redaktør. 

Han var fødd i Étampes eit femtitals kilometer sør-sørvest for Paris, og døydde i *forêt de Chantilly* (Chantilly-skogen) i nærleiken av bustaden sin i Vineuil-Saint-Firmin i kommunen Chantilly i departementet Oise på grunn av eit fall frå hesten han reid på.

Émilien Amaury hadde skipa dagsavisa Le Parisien Libéré (Le Parisien). Etter at han døydde, vart sonen Philippe Amaury leiar av avisa etter ein seks år lang juridisk konflikt med si syster Francine, som fekk hand om dei magasina, *Marie-France* og *Point de Vue - Images du monde*, som medieselskapet gav ut. Francine hadde vore farens favoritt til å føre medieselskapet vidare, og hadde vorte tilgodesett i eit omstridt testamente.

Både Émilien Amaury og sonen stod i sterke konfliktar med fagforeiningane i føretaket, Émilien Amaury i 1975 og 1977, og Philippe Amaury i 1991.  Det kom til valdelege hendingar 11. og 12. juni 1975, og  13 juni 1975 vart heimen til fagforeiningsmannen André Bergeron utsett for eit attentat. Sjefredaktøren i pressebyrået Agence France-Presse (AFP), Bernard Cabanes, vart drepen av ei bombe som var meint for sjefsredaktør Bernard Cabanes i avisa Parisien Libéré, som altså hadde same namn. Då Émilien Amaury døydde, vart det slutt på denne konflikten.

## Fotnotar
Agence France-Presse

**Agence France-Presse**, mest kjend som **AFP**, er eit fransk verdsomfemnande pressebyrå med føremål å samle, verifisere og gje ut nøytral og truverdig informasjon som kan nyttast beinveges av alle typar media, både av radio- og fjernsynsstasjonar, aviser i trykt form eller som internettutgåver, og andre nyhendeformidlarar, og av føretak, verksemder, og administrasjonar som kan gjere seg nytte av dette materialet. Agence France-Presse har frå 1957 dekka verdsnyhenda på eit komplett vis i form av fotografi, video og tekst på seks ulike språk, fransk, engelsk, spansk, tysk, portugisisk og arabisk.

Agence France-Presse har si base i Paris, og dekkjer 200 land ved hjelp av 150 kontor, 50 lokale korrespondentar og fem regionsenter. Regionsentera ligg i byane i Washington DC for Nord-Amerika, i Hong Kong for Asia, i Montevideo for Latin-Amerika, i Nikosia (Levkosía) for Midtausten og i Paris for Europa og Afrika.

Agence France-Presse er ein frittståande og sjølvstendig organisasjon som har sine eigne statuttar fastsett av det franske parlamentet ved ei samrøysta vedteken lov frå 10. januar 1957. Til liks med sin USA-baserte konkurrent Associated Press, er ikkje  Agence France-Presse eit aksjeselskap med krav til utbytte, men skal bruke inntektene til eigen drift og utvikling. Som Associated Press har byrået eit administrasjonsråd samansett hovudsakleg av redaktørar i media, slik òg pressebyrået Reuters var organisert fram til 1984. Inntektene kjem frå kommersiell omsetnad og abonnementsordningar. Men det har vore gjort nokre freistnader frå ymse hald på å få omgjort Agence France-Presse til eit meir eller mindre vanleg aksjeselskap.

## Kjelder

## Bakgrunnsstoff
*
Death on Two Legs (Dedicated to...)

«**Death on Two Legs (Dedicated to...)**» er ein song av den britiske rockegruppa Queen, og opningssporet på det fjerde studioalbumet deira, *[[A Night at the Opera av Queen|A Night at the Opera]]*. Songen vart skriven av Freddie Mercury og skildra visstnok hatet hans mot den tidlegare manageren til Queen, Norman Sheffield, som skal ha mishandsama bandet og manager-rolla si frå 1972 til 1975. 

Songen vart spelt inn og miksa i Sarm East Studios seint i 1975. Som med «Bohemian Rhapsody», vart dei fleste gitarpartia på songen først spelte på piano av Mercury, for å vise Brian May korleis dei skulle spelast på gitar. 

## Tekst
Songen vert rekna som «hatbrevet» til Freddie Mercury mot den tidlegare manageren til Queen, Norman Sheffield. Mercury har sagt at teksten var «så hemngjerrig at Brian ikkje likte å syngje han.» Sjølv om songen ikkje har nokre direkte referansar til Sheffield, vart han rysta då han høyrte songen ved Trident Studios då albumet kom ut, og saksøkte både bandet og plateselskapet for injurie. Saka enda med eit forlik, men synte slik at han hadde eit samband til songen. 

I sjølvbiografien sin i 2013, *Life on Two Legs: Set The Record Straight*, nekta Norman Sheffield for å ha behandla bandet dårleg som manager og synte til kopiar av den originale kontrakten mellom han sjølv og Queen frå 1972. 

Sheffield døydde i 2014.

Under konsertane dediserte Mercury vanlegvis songen til «ein sann jævel av ein gentleman». Denne linja vart sensurert på albumet *[[Live Killers]]* i 1979.

## Konsertopptak
«Death on Two Legs» vart ofte framført av QUeen fram til og med The Game-turneen. Det finst eit konsertopptak av songen, frå 1979 på albumet *Live Killers*. Pianointroduksjonen vart derimot spelt under *[[Hot Space]]*- og *[[The Works av Queen|The Works]]*-turneane.

## Andre versjonar
* Rooney spelte «Death on Two Legs» i 2005 på hyllestalbumet *[[Killer Queen: A Tribute to Queen]]*.
* Tony Zaikowski som ein del av «Loser's Lounge»-prosjektet.
* GoGoGo Airheart.
* Dream Theater på albumet *Uncovered 2003-2005*.
* Heathen i 2004 på EPen *Recovered*.
* The Protomen i 2012 på albumet **.
* Shaolin Death Squad i 2015 på EPen *[[As You Become Us]]*

Songen finst som nedlastbart innhald i *[[Rock Band]]*, framført av Queen sjølv. 

## Medverkande
*Freddie Mercury - solo- og korvokal, piano
*Brian May - gitarar, korvokal
*Roger Taylor - trommer, korvokal
*John Deacon - bassgitar

## Kjelder

**Denne artikkelen bygger på «[[:en:Death on Two Legs (Dedicated to...)|Death on Two Legs (Dedicated to...)]]» frå ,  den 20. juni 2016.* 
*** oppgav desse kjeldene:*


## Bakgrunnsstoff
* Tekst på den offisielle nettsida til Queen
Lazing on a Sunday Afternoon

«**Lazing on a Sunday Afternoon**» er ein song av det britiske rockebandet Queen, først gjeve ut på det fjerde studioalbumet deira, *[[A Night at the Opera av Queen|A Night at the Opera]]* i 1975. Det er ein av fem songar av Freddie Mercury på albumet. 

## Bakgrunn
«Lazing on a Sunday Afternoon» er ein av dei kortaste songane til Queen, berre like over eitt minutt lang. Mercury spelte piano og song all vokal på songen. Solovokalen vart sungen i studio og reprodusert gjennom hovudtelefonar i ei tinnbøtte i ein annan stad i studio, for å få ein hol megafon-lyd. 

## Konsertversjonar
Songen vart spelt på dei fleste konsertane deira i 1976. Den første kjende konsertversjonen av songen var i starten av den amerikanske delen av *[[A Night at the Opera-turneen]]* i 1976. Songen vart ikkje spelt på den britiske delen av turneen året etter. 

## Medverkande
*Freddie Mercury - solo og korvokal, piano
*Brian May - elektrisk gitar
*Roger Taylor - trommer
*John Deacon - bassgitar

## Kjelder

**Denne artikkelen bygger på «[[:en:Lazing on a Sunday Afternoon|Lazing on a Sunday Afternoon]]» frå ,  den 20. juni 2016.*
Luiz Bombonato Goulart

**Luiz Bombonato Goulart** () er ein tidlegare brasiliansk fotballspelar.

## Statistikk

## Kjelder
*National Football Teams
*
You're My Best Friend

«**You're My Best Friend**» er ein song av det britiske rockebandet Queen, skriven av bassgitaristen John Deacon. Han var opphavleg gjeven ut på *[[A Night at the Opera av Queen|A Night at the Opera]]* i 1975, og seinare som ein eigen singel. I USA klatra «You're My Best Friend» til ein sekstande plass på singellista. Songen finst òg på konsertalbumet *[[Live Killers]]* (1979) og på samlealbuma *[[Greatest Hits av Queen|Greatest Hits]]* (1981), *[[Absolute Greatest]]* (2009) og *[[Queen Forever]]* (2014).

## Historie
Deacon skreiv songen for kona si, Veronica Tetzlaff. I songen spelar han eit Wurlitzer elektrisk piano i tillegg til å spele bass. Det karakteristiske «bjeffet» frå bassnotane til wurlitzeren er markant i songen. Under konsertversjonane av songen spelte Freddie Mercury flygel i staden for elektrisk piano på songen, medan Deacon berre spelte bassgitar.

Songen vart nytta som bakgrunnsmusikk i fleire fjernsynsseriar, som *[[Hot in Cleveland]]*, *[[EastEnders]]*, *[[My Name is Earl]]*, *[[The King of Queens]]* og *[[The Simpsons]]*. Han vart òg nytta under rulleteksten til komedien *[[Shaun of the Dead]]* i 2004.

## Musikkvideo
Musikkvideoen var regissert av Bruce Gowers, og syner bandet i ein enorm ballsal omgjeve av over tusen stearinlys, inkludert i ei enorm lysekrone. Videoen vart filma i april 1976 i Elstree Studios i London. Her kan ein sjå Deacon spele flygel i staden for det elektriske pianoet han brukte på innspelinga.

## Lister

### Vekeslister

### Årslister

## Medverkande
*Freddie Mercury - solo- og korvokal, handklapp
*Brian May - elektrisk gitar, handklapp, korvokal
*Roger Taylor - trommer, handklapp, korvokal
*John Deacon - bassgitar, Wurlitzer elektrisk piano, handklapp

## Andre versjonar

* The Supernaturals, *Come Again* (samlealbum, 1997)
* Giuliano Palma & the Bluebeaters, *Long Playing* (2005)
* Rock4, *A Night at the Opera* (2006), ein acappellaversjon av Queen-albumet. 
* Straight No Chaser, *[[With a Twist]]* (2010)
* Melvins, *[[Everybody Loves Sausages]]* (2013), som «Best Friend»
* Stevie Ann, singel (2014)
* The Once, *Row Upon Row of the People They Know* (2011)

## Kjelder

**Denne artikkelen bygger på «[[:en:You're My Best Friend (Queen song)|You're My Best Friend (Queen song)]]» frå ,  den 20. juni 2016.* 
*** oppgav desse kjeldene:*

## Bakgrunnsstoff
* 
* Tekst på den offisielle nettsida til Queen
The Prophet's Song

**The Prophet's Song** er ein song av det britiske rockebandet Queen, opphavleg frå det fjerde studioalbumet deira *[[A Night at the Opera av Queen|A Night at the Opera]]* in 1975.

AllMusic har kalla songen «mystisk progrock». I meldinga av songen vart han kalla ein episk song like fascinerande som «Bohemian Rhapsody» og ein av dei finaste studioinnspelingane til Queen.

## Bakgrunn
«The Prophet's Song» vart komponert av Brian May (arbeidstittel «People of the Earth»). I showet *[[In the Studio with Redbeard]]*, som omhandla *A Night at the Opera*, der May forklarte at han skreiv songen etter ein draum han hadde som Syndfloda medan han låg sjuk på sjukehus under innspelinga av *[[Sheer Heart Attack]]*. Han brukte fleire dagar på å setje songen saman, og han inneheld ein vokal kanon av Freddie Mercury. Vokalen og kanonen vart skapt ved hjelp av ein delay-effekt. Han er tung og mørk i progressiv rock-stil og krevjande vokal. Songen er over åtte minuttar lang og er den lengste songen til Queen med vokal. 

May spelar ein leiketøyskoto i introen av songen og under avslutninga. 

## Medverkande
*Freddie Mercury - solo- og korvokal
*Brian May - gitar, korvokal, leiketøyskoto
*Roger Taylor - trommer og korvokal
*John Deacon - bassgitar

## Kjelder

**Denne artikkelen bygger på «[[:en:The Prophet&#39;s Song|The Prophet&#39;s Song]]» frå ,  den 20. juni 2016.* 
*** oppgav desse kjeldene:*
'39

«**'39**» er ein song av det britiske rockebandet Queen. Han var skriven av sologitaristen Brian May og er det femte sporet på det fjerde studioalbumet deira, *[[A Night at the Opera av Queen|A Night at the Opera]]*.

Songen fortel om ei gruppe romfararar som legg ut på ei reise som skal vare eitt år. Då dei kjem attende skjønar dei at det har gått hundreår på grunn av tidsdilatasjonen i den spesielle relativitetsteorien til Einstein, og alle dei hadde kjær er no døde eller gamle.

Songen vart gjeven ut til B-sida til «You're My Best Friend».

Oom ein listar opp alle dei førre Queen-songane frå dei første tre albuma, og dei første frå dette albumet, så vert «'39» den 39. songen i rekkjefølgja. 

## Innspeling
May bad bassisten John Deacon om spele kontrabass på songen som ein spøk, men eit par dagar seinare dukka Deacon opp i studio med instrumentet, og han hadde alt lært seg å spele det.

Sidan Queen hadde kalla albumea sine *A Night at the Opera* og *[[A Day at the Races av Queen|A Day at the Races]]* etter to av dei mest populære filmane til Marx Brothers, vitja Queen Groucho Marx i heimen hans i Los Angeles i mars 1977 (fem månader før han døydde). Bandet takka han og framførte «'39» acappella.

## Konsertversjonar
Songen vart først framført i Edinburgh i september 1976 og var på setlista fram til desember 1979. Songen vart spelt nokre gonger i 1984. I staden for at May song solovokal på desse versjonane, song Mercury songen.

George Michael framførte «'39» under Freddie Mercury Tribute Concert i april 1992. Michael sa at songen var hans favoritt Queen-song, og hevda at han spelte songen då han var gatemusikant på London Underground.

## Medverkande
*Brian May - akustisk og elektrisk gitar, solo- og korvokal
*Freddie Mercury - korvokal
*Roger Taylor - basstromme, korvokal, tamburin
*John Deacon - kontrabass

## Kjelder

**Denne artikkelen bygger på «[[:en:'39 (song)|'39 (song)]]» frå ,  den 20. juni 2016.* 
*** oppgav desse kjeldene:*



## Bakgrunnsstoff
* Tekst på den offisielle nettsida til Queen
Keplers nova

**Keplers nova** (offisielt **Supernova 1604**) er ein supernova som flamma opp i stjernebiletet Slangeberaren (Ophiuchus) i oktober 1604. Han nådde storleiksklasse −2,5 og var synleg for det nakne auga i 18 månader. Han var på den tida meir lyssterk enn alle andre stjerner og planetar, utanom Venus

Den første registrerte observasjonen var nord i Italia den 9. oktober 1604. Johannes Kepler byrja å observere supernovaen medan han arbeidde i Praha for keisar Rudolf II den 17. oktober.  Han fekk sidan namn etter Kepler fordi han observerte novaen i nesten eitt år. 

Supernovaresten etter denne supernovaen vert rekna som ein prototype av sitt slag og vert framleis mykje studert innan astronomien. 

## Kjelder

**Denne artikkelen bygger på «[[:en:Kepler's Supernova|Kepler's Supernova]]» frå ,  den 20. juni 2016.* 
*** oppgav desse kjeldene:*


*

## Bakgrunnsstoff
Kirkwoodgap

**Kirkwood-gapet** er opningar i asteroidebeltet som skuldast perturbasjonar av dei store planetane. Det vart påpeikt i 1866 av den amerikanske astronomen Daniel Kirkwood. Først ved hjelp av moderne kaosteori har ein fått ein tilnærma forståing av korleis desse opningane vert danna. 

## Sjå òg
* Baneresonans

## Kjelder

*

## Bakgrunnsstoff
Klokkeslett

Eit **klokkeslett** er timevinkelen uttrykt i tid, for det punktet ein vil rette seg etter. Ved stjernetid rettar ein seg etter vårjamdøgnspunktet, ved sann soltid etter sola og ved middelsoltid etter middelsola.

## Skrivereglar

Ifølgje Språkrådet kan ein skriva klokkeslett som følgjer på norsk: 
 kl. 13
 kl. 1300
 kl. 13.00
 kl. 13:00
 
 kl. 9.05
 kl. 0905
 kl. 09.05
 kl. 09:05
Firesifra klokkeslett kan skrivast anten med punktum eller med kolon mellom timar og minutt.

Merk at forkortinga *kl.* for *klokka* skal ha punktum.

Nøyaktige klokkeslett kan skrivast anten som *kl. 14.05.02,3* eller *kl. 14:05:02,3*, det vil seia med timar, minutt, sekund og tidels sekund.

Ved tidtaking blir det anten *15.46,6* eller *15:46,6*, det vil seia 15 minutt og 46,6 sekund.

## Kjelder

*
Knut Lundmark

**Knut Emil Lundmark** () var ein svensk astronom, astronomiprofessor og leiar av observatoriet ved universitetet i Lund frå 1929 til 1955.

I ein omfattande vitskapleg produksjon har han mellom anna handsama forholdet mellom stjernespektrum og den absolutte storleiksklassen og massen deira, novaer, avstanden og storleiken til galaksar og medverka til løysinga av sentrale problem på desse felta.

Lundmark har òg skrive populære skrifter, mellom anna *Livets välde* (1935), *Från kaos til kosmos* (1934) og *Nya himlar* (1943).

## Kjelder

*
University of Alberta

**University of Alberta** (U of A) er eit offentleg universitet i Edmonton i Alberta i Canada. Universitetet vart grunnlagt i 1908, og er med over 36 000 studentar eit av dei fem største universiteta i Canada.

## Akademisk
Universitetet har ca. 36 000 studentar, av dei 2 000 internasjonale studentar frå 110 land. U of A har 3 353 akademisk tilsette i tillegg til ca. 6 000 ikkje-akademisk tilsette. Ingen andre kanadiske universitet har vunne fleire 3M Teaching Fellowships for undervisingskvalitet for lågare grads studentar enn U of A, med 28 prisar sidan 1986. Universitetet tilbyr høgare utdanning i 200 studieprogram til lågare grads og  170 studieprogrammet til høgare grad.

### Fakultet og program
Universitetet har 18 fakultet og i tillegg er to colleger knytt til universitetet: 
* Faculty of Agricultural, Life and Environmental Sciences
* Faculty of Arts
* Augustana Faculty
* School of Business
* Faculty of Education
* Faculty of Engineering
* Faculty of Extension
* Campus Saint-Jean
* Faculty of Graduate Studies and Research
* Faculty of Law
* Faculty of Medicine and Dentistry
* Faculty of Native Studies
* Faculty of Nursing
* Faculty of Pharmacy and Pharmaceutical Sciences
* Faculty of Physical Education and Recreation
* School of Public Health
* Faculty of Rehabilitation Medicine
* Faculty of Science
* St. Joseph's College
* St. Stephen's College

## Kjelder

**Denne artikkelen bygger på «[[:no:University of Alberta|University of Alberta]]» frå ,  den 20. juni 2016.*
Edmontonia

**Edmontonia** var ein pansra, kraftig og klumpa dinosaur som levde i Nord-Amerika for omtrent 70 millionar år sidan i krittida. *Edmontonia* var ein planteetar og  hovudnæring var truleg plantedelar frå låg vegetasjon.

Dinosauren har fått namnet sitt etter Edmonton i Alberta, der dei første fossila av arten vart funne. Seinare har ein òg funne fossil av arten i Montana og Texas.

## Kjelder

**Denne artikkelen bygger på «[[:nb:Edmontonia|Edmontonia]]» frå ,  den 20. juni 2016.*
Karavostási

**Karavostási** (gresk skrift Καραβοστάσι, tyrkisk *Gemikonağı*) er ein distriktsby på Kypros og ein lokalstyrt busetnad i distriktet Levkosía i Republikken Kypros.

Etter den tyrkiske invasjonen i 1974 har busetnaden vore utanfor kontroll frå styresmaktene.

## Bydelar
Karavostási var delt inn i bydelane:
*Sóli
*Xerós
*Potamós tou Kámbou

### Kart

## Under administrasjon av Nord-Kypros
Frå 1983 er Karavostási administrert av Den tyrkiske republikken Nord-Kypros som ein del av kommunen Lefke (Lévka). Fram til 2016 var kommunen ein del av distriktet Güzelyurt, men er frå 2016 ein del av distriktet Lefke.

Ved folketeljinga i 2011 hadde byen 3&nbsp;024 innbyggjarar, fordelt på bydelane:
*Gemikonağı (Sóli) (2&nbsp;075&nbsp;innbyggjarar)
*Denizli (Xerós) (460&nbsp;innbyggjarar)
*Yedidalga (Potamós tou Kámbou) (669&nbsp;innbyggjarar)

## Referansar
Low Level Bridge i Edmonton

**Low Level Bridge** er ei bru som kryssar North Saskatchewan-elva i Edmonton i Alberta i Canada. Då ho vart fullført i 1900 var ho den første brua i Edmonton over North Saskatchewan. Det vart lagt eit jernbanespor i 1902 for Canadian Northern Railway. Etter bygginga av High Level Bridge i 1913 kom namnet Low Level Bridge i bruk. I 1948 vart det bygd eit ekstra spenn og jernbanesporet vart etter kvart fjerna.

## Kjelder

----
**Denne artikkelen bygger på «[[:nb:Low Level Bridge (Edmonton)|Low Level Bridge (Edmonton)]]» frå ,  den 20. juni 2016.*  

## Bakgrunnsstoff
* Low Level Bridge hos Structurae
North Saskatchewan-elva

**North Saskatchewan** er ei elv som renn austover frå dei canadiske Rocky Mountains til det sentrale Saskatchewan. Saman med South Saskatchewan dannar ho elva Saskatchewan.

Saskatchewan-elvesystemet er det største i det vestlege Canada, og omfattar mesteparten av det sørlege Alberta og sørlege Saskatchewan, før elva renn inn i det sentrale Manitoba.

## Kjelder


**Denne artikkelen bygger på «[[:nb:North Saskatchewan|North Saskatchewan]]» frå ,  den 20. juni 2016.*
Kaló Khorió

**Kaló Khorió** (gresk skrift Καλό Χωριό, tyrkisk *Kalkanlı*) eller **Kapoúti** (gresk Καπούτι) er ein landsby på Kypros og ein lokalstyrt busetnad i distriktet Levkosía i Republikken Kypros.

Etter den tyrkiske invasjonen i 1974 har busetnaden vore utanfor kontroll frå styresmaktene. Frå 1983 er han administrert av Den tyrkiske republikken Nord-Kypros som ein del av kommunen Güzelyurt (Mórfou) i distriktet Güzelyurt.

Ved folketeljinga i 2011 hadde byen 2&nbsp;305 innbyggjarar.

## Referansar
Zódia

**Zódia** (gresk skrift Ζώδεια, tyrkisk *Bostancı*) er to lokalstyrte busetnader i distriktet Levkosía i Republikken Kypros:
*Káto (=Nedre) Zódia (gresk Κάτω Ζώδεια, tyrkisk *Aşağı Bostancı*)
*Páno (=Øvre) Zódia (gresk Πάνω Ζώδεια, tyrkisk *Yukarı Bostancı*)

## Referansar
Christian Stray

**Christian Stray** () var ein norsk advokat og politikar for Venstre, fødd i Kristiansand. Han var far til Signe Marie Stray Ryssdal.

Stray var son til ein trelasthandlar og skipsreiar. Etter han gjekk ut av Kristiansand katedralskole i 1912, tok han cand.jur.-eksamen i 1919. 1920-23 var han sekretær i Justisdepartementet. Frå 1923 var han overrettssakførar i Arendal og frå høgsterettsadvokat same staden. Han var styremedlem i Agderposten frå 1928, og styreformann frå 1936. Stray eigde Agderposten i årevis.

Stray eigde og styrte ein storgard i Tromøy kommune, og var ordførar i kommunen i periodane 1932-34 og 1956-59. Frå 1934 til 1945 representerte han Aust-Agder på Stortinget, vald på Venstre sitt program. I begge valperiodane, 1934-36 og 1937-45, var han medlem i Justiskomiteen, i den fyrste perioden som sekretær.

Under andre verdskrigen vart Stray arrestert 22. februar 1944 av det tyske nazi-styret i Noreg og sat fengsla i Kristiansand til han den 11. mars vart overført til Grini fangeleir. Den 7. september same året vart han sett fri, men arrestert på ny den 1. november. Grunna sviktande helse vart han halde i husarrest fram til verdskrigen var over i mai 1945.

Stray var formann i den norske seksjonen av Den internasjonale juristkommisjon frå 1958 til 1961.

Han omkom i ei bilulukke.

## Kjelder
*
Kochab

**Kochab** eller **Beta Ursae Minoris** (β UMi, β Ursae Minoris) er ei lyssterk stjerne i stjernebiletet Den vesle bjørnen), og er berre litt mindre lyssterk enn Polaris, den nordlege polarstjerna og den mest lyssterke i Den vesle bjørnen. Kochab ligg 16 grader frå Polaris og har ein tilsynelatande storleiksklasse på 2,08. Avstanden frå denne stjerna er målt med parallaksemålingar frå Hipparcos og er 130,9&nbsp;lysår.

Kochab og nabostjerna Pherkad var begge polarstjerner frå 1500 fvt og fram til 500 evt., men ingen av dei var like nærme nordpolen som Polaris er no. 

## Eigenskapar

Kochab er ei kjempestjerne med spektralklasse K4&nbsp;III. Ho er 130 gonger meir lyssterk enn sola. Kochab ar nådd ein tilstand i utviklinga si der den ytre envelopen har utvida seg til å bli 42 gonger så stor som sola. Denne store atmosfæren stråler 390 gonger så kraftig som sola. Den ytre atmosfæren har ein effektiv temperatur på 4&nbsp;030&nbsp;K. Denne varmen gjev stjerna oransjefargen til ei klasse K-stjerne.

Massen til stjerna er estimert til å vere 2,2 ± 0,3 solmassen. Stjerna har periodiske variasjonar i lyssterke med ein periode på kring 4,6 dagar.

## Planetsystem
Kochab er estimert til å vere 2,95 milliardar år gammal, pluss/minus 1 mrd. år og har ein planet som er kring 6,1 gonger så massiv som Jupiter med ein bane på 522 dagar.

## Kjelder

**Denne artikkelen bygger på «[[:en:Beta Ursae Minoris|Beta Ursae Minoris]]» frå ,  den 20. juni 2016.*
Banff

**Banff** er ein by i provinsen Alberta i Canada. Banff er omkransa av fjell og er den høgastliggande byen i Canada. Banff ligg 126 kilometer vest for Calgary og 58 kilometer austom Lake Louise på den transkanadiske motorvegen.

Banff er eit av Canadas mest populære turistmål kjent for det omliggande fjellandskapet og dei varme kjeldene sine. To store skianlegg ligg i nærleiken av byen.

## Historie
Dei første innbyggarane kom til Banff i 1880-åra, etter at jarnbana frå Atlanterhavet til Stillehavet vart lagt gjennom Bow Valley. I 1883 oppdaga tre jarnbanearbeidarar fleire varme kjelder i fjellsida til Sulphur Mountain. To år seinare vart eit 26 km² stort reservat oppretta rundt dei varme kjeldene og området vart promotert som eit internasjonalt ferie- og spa-anlegg for å auka kundegrunnlaget for den nye jarnbanelinja. I 1887 vart området utvida til 673 km² og kalla «Rocky Mountain Park». Dette vert rekna som ein av Canadas første nasjonalparkar.

Området fekk namnet Banff i 1884 etter Banffshire i Skottland, som var heimstaden til George Stephen, ein tidlegare direktør i Canadian Pacific Railway.

Banff sentrum utvikla seg rundt jernbanestasjonen som eit turistkontor for dei tilreisande til nasjonalparken. I 1985 kom Banff nasjonalpark inn på UNESCO si liste over verdsarv som ein av nasjonalparkane i Rocky Mountains.

## Kjelder

**Denne artikkelen bygger på «[[:nb:Banff|Banff]]» frå ,  den 20. juni 2016.*  

## Bakgrunnsstoff

*
* Offisiell side for Banff Lake Louise Tourism
* Banffs lokalavis «Crag and Canyon»
Ivar Aarseth

**Ivar Aarseth** () var ein norsk målar, byråkrat og politikar frå Bogge i dagens Nesset kommune. Han representerte Arbeidarpartiet og valkrinsen Trondheim og Levanger på Stortinget i periodane 1925-30 og 1934-45. 

Aarseth vart fødd i dåverande Veøy herad, men voks opp på garden Bogge i Eresfjord & Vistdal herad, dit foreldra flytta og dreiv eit småbruk. Han reiste i ungdomsåra til Molde og lærte seg til målar, og arbeidde så i målaryrket i Molde og seinare i Trondheim fram til 1918. Ved sidan av arbeidet sitt i Trondheim tok han fag ved den tekniske kveldsskulen i byen. Frå 1918 til 1931 var han desinfektør i Trondheims sunnhetsvesen, og deretter kontrollør ved Trondheim trygdekasse. I 1945 fekk han jobben som styrar ved Noregs Bank si avdeling i Trondheim. Under andre verdskrigen vart han arrestert hausten 1944, og sona ei straff på eit halvt års sikring ved Berg interneringsleir.

Aarseth var medlem av Trondheim bystyre frå 1919 til 1945. Gjennom desse åra var han styreformann i ei rad kommunale utskot og verksemder, som til dømes Boligrådet, Husnemnda,  Trondheim Energiverk A/S og Trondheim Sporvei A/S. Han var også ei tid formann i Trondheim Arbeiderparti og styremedlem i Arbeider-Avisa A/S.

Aarseth representerte valkrinsen Trondheim og Levanger og Arbeidarpartiet på Stortinget i periodane 1925-30 og 1934-45. Dei to fyrste periodane var han fyrst medlem og deretter nestformann i Lønningskomiteen. Perioden 1934-36 var han medlem i Kommunalkomitéen, medan han i 1937-45 var formann i same komiteen.

## Kjelder
*
Kåre Øvregard

**Kåre Øvregard** () er ein norsk Ap-politikar, lærar, rådmann og forfattar. 

Øvregard var fødd i Jostedalen, og busett i Gaupne i Luster kommune. 
Han  tok eksamen ved Stord lærarskule 1957, Statens sløyd og tegneskole 1961 og sommarkurs ved NLH 1964. Han var lærar ved Sperle skule 1957-1962 og Gaupne barneskule 1962-1975. Øvregard var varaordførar i Jostedal 1959-1962, i Luster 1965-1967 og han var ordførar i Luster 1975-1977. Han hadde m.a. verv i skulestyre, var leiar i generalplannemnda og var medlem i både den kommunale og fylkeskommunale friluftsnemnda. Øvregard var medlem i Interimsstyret for Norske vasskraftkommunars landssamanslutning 1976-1985. På riksplan har han hatt tillitsverv i styreorgan i Vinmonopolet, og har elles hatt lokale styreverv i Vestlandsbanken. Kåre Øvregard var stortingsrepresentant 1977-1989 og han var rådmann i Luster 1989-1994.

I lokalt organisasjonsarbeid har Øvregard hatt ei rad styreverv i ungdomslag, musikkliv og idrettslag. Han var styremedlem for Arbeidararkiv Sogn og Fjordane frå 1989.

Kåre Øvregard har skrive lokalhistoriske bøker for Luster og ei barnebok.

I 2011 vart Øvregard tildelt kulturprisen til Luster kommune.

## Bibliografi
### Bøker
*

*

*

*

*

*

*

### I tidsskrift- eit utval
* Lokalhistoriske artiklar Sogn og Fjordane

## Stortingskomitéar
*1985&ndash;1989 medlem i Kontrollkomitéen
*1985&ndash;1989 varamedlem i Den utvida utanriks- og konstitusjonskomitéen
*1985&ndash;1989 varamedlem i Kontrollkomitéen
*1985&ndash;1989 medlem i Kyrkje- og undervisningskomitéen
*1985&ndash;1989 medlem i Valkomitéen
*1981&ndash;1985 sekretær i Kommunal- og miljøvernkomitéen
*1981&ndash;1985 medlem i Valkomitéen
*1977&ndash;1981 medlem i Landbrukskomitéen
*1977&ndash;1981 varamedlem i Valkomitéen

## Kjelder
* Om Kåre Øvregard i Fylkesleksikon Sogn og Fjordane

## Bakgrunnsstoff
* Stortinget.no - Biografi
* Om Kåre Øvregard i Lokalhistoriske artiklar Sogn og Fjordane
Jacob Modalsli

**Jacob Modalsli** () var ein norsk embetsmann frå Strømm i Vestfold.

Modalsli gjekk ut frå Noregs Landbrukshøgskule i 1936, og var åra 1947-49 generalsekretær i Norges Bondelag. Dei neste tre åra var han sjef for Direktoratet for eksport- og importregulering. I tida 1952 til 1966 var han forsvarsråd, med unnatak for ei kort periode i 1960-61 då han var administrerande direktør i Statens bygge- og eigedomsdirektorat. Frå 1966 til 1981 var han fylkesmann i Østfold.

Modalsli var i 1948 med i den fyrste Budsjettnemnda for jordbruket, der han hadde plass til 1954. Han var formann i Østfold historielag i tida 1968-74.

## Kjelder

**Denne artikkelen bygger på «[[:nb:Jacob Modalsli|Jacob Modalsli]]» frå ,  den 21. juni 2016.*
Salvatore Schillaci

**Salvatore Schillaci** () var ein italiensk fotballspelar.

## Statistikk

## Kjelder
*National Football Teams
*
Elly Oppedal

**Elly Oppedal** () er ein norsk forfattar og lærar. Ho er frå Vågsøy. Oppedal har arbeidd fleire stader i landet, og sist ved Måløy vidaregåande skule i Vågsøy.

Elly debuterte som 12-åring i barnebladet *[[barnebladet Magne|Magne]]*, men ho brukte då ikkje eige namn. Ho har seinare fått publisert arbeida sine i mellom anna *[[Vinduet]]*. Ho har også vore aktiv i Sogn og Fjordane skrivelag.

## Bibliografi
### Bøker
*

### I bøker - eit utval
*

*

### I tidsskrift - eit utval
* Lokalhistoriske artiklar Sogn og Fjordane

## Kjelder
* Jul i Nordfjord 2003

## Bakgrunnsstoff
* Om Elly Oppedal i Lokalhistoriske artiklar Sogn Fjordane
Statens petroleumsfond

**Statens petroleumsfond** var namnet på det norske statlege fondet som vart skipa 22. juni 1990, og frå 1. januar 2006 fekk endra namnet til Statens pensjonsfond – utland, betre kjend som «Statens pensjonsfond» eller som «Oljefondet».

Statens petroleumsfond forvalta dei norske petroleumsinntektene, det vil seie dei inntektene som den norske staten fekk av olje- og naturgassutvinninga på det som vart kalla norsk sokkel, det havområdet langsetter norskekysten som Noreg hadde råderett over i denne samanhengen. Fondet fekk kvart år tilført inntekter som svarte til statens netto kontantstraum frå denne petroleumsverksemda, med tillegg av den avkastninga som formuen i fondet gav.

Frå fondet, som skulle tryggje framtidige pensjonsytingar for folket i Noreg, vart det årleg drege frå ein sum for å dekkje det underskotet på statsbudsjettet som Stortinget meinte at det var rimeleg å nytte petroleumsinntekter til. I samsvar med den såkalla handlingsregelen skulle dette tilskotet til statsbudsjettet ikkje vere større enn fire prosent av verdien av fondet. Men i alle åra etter at denne fireprosent-grensa vart fastsett i 2001, har ho vorte brote i større eller mindre grad.

Det rettsleg ansvarlig for forvaltninga av fondet ligg til Finansdepartementet, medan Noregs Bank står for den operative forvaltninga i samsvar med retningsliner fastsett av Finansdepartementet. Det har heile tida vore meininga at alle midlane i fondet skulle verte investert i utlandet, både i aksjar, obligasjonar og renteberande verdepapir, slik det framgår av at det noverande namnet på fondet er Statens pensjonsfond – utland.
Statens pensjonsfond

**Statens pensjonsfond**, som òg er kjend som **Pensjonsfondet** eller **Oljefondet**, er eit norsk statleg fond som vart skipa i 1990, og som i 2006 fekk namnet endra til Statens pensjonsfond - utland (SPU). Dette var ei vidareføring av Statens petroleumsfond og av Folketrygdfondet, som har fått namnet Statens pensjonsfond Noreg (SPN). Båe fonda har på kvar sitt vis som oppgåve å tryggje dei offentlege pensjons- og trygdeytingane til folket i Noreg. Verksemda i dei to fonda var ført vidare som to organisasjonar under kvar sin administrasjon, slik at Statens pensjonsfond i røynda berre er å sjå på som ei felles nemning for dei to særskilde fonda.

Forvaltningen av Statens pensjonsfond ligg under Finansdepartementet. Noregs Bank med si avdeling Noregs Bank Investment Management, med hovudstyret i Noregs Bank som styre, har den operative forvaltninga av Statens pensjonsfond - utland, som skal plassere midlane i aksjar, obligasjonar og andre verdepapir i utlandet i samsvar med retningsliner som Finansdepartementet har fastsett.

Midlane i Statens pensjonsfond Noreg vert forvalta av Folketrygdfondet.
Kohoutek

**Kohoutek** (formelt **'C/1973 E1** **1973 XII** og **1973f**) er ein komet oppdaga 7. mars 1973 av den tsjekkiske astronomen Luboš Kohoutek. Han var då 4,6 AU frå sola, og tidlege utrekningar tyda på at han nær perihel ville bli særs lyssterk. Men Kohoutek nådde ikkje stort over grensa for at ein kunne sjå han med det nakne auga. Han nådde perihel den 28. desember same året. 

## Kjelder

*
Kolur

**Kolurar** er i astronomien to storsirklar gjennom nord- og sørpolen på himmelen. Den eine, jamdøgnskolur, går gjennom jamdøgnspunkta, medan den andre solkvervskolur gjennom polane til solkvervspunkta og ekliptikken.

## Kjelder

*
Handlingsregelen

**Handlingsregelen** er ein regel om kor stor sum Stortinget kan take ut or «oljefondet», som er den vanlege nemninga for det fondet som formelt heiter Statens pensjonsfond – utland (SPU). Regelen vart innført av Stortinget under Jens Stoltenbergs fyrste regjering i 2001, og gjeng ut på at statsbudsjettet kan ha eit underskot på opp til fire prosent av kapitalen i Statens pensjonsfond – utland når budsjettåret tek til, frårekna inntektene staten har frå olje- og gassutvinninga på norsk kontinentalsokkel. Innanfor denne ramma på fire prosent av kapitalen i «oljefondet», kan altså underskotet på statsbudsjettet dekkjast av eit uttak av pengar («oljepengar») frå dette «oljefondet», Statens pensjonsfond – utland.

Grunngjevinga for regelen har vore at bruken av oljeinntektene må skje på eit disiplinert vis for at dei skal kunne bidra til langvarig, eller aller helst varig trygging, av det norske velferdssamfunnet. Ettersom desse fire prosentane berre er den gjennomsnittlege realavkastinga ein ventar at «oljefondet» vil gje, har handlingsregelen som verknad at fondskapitalen ikkje vert skåre ned over tid. Såleis ligg tilhøva til rette for ei forvalting av petroleumsformuen som er så berekraftig at desse midlane vil kome framtidige generasjonar til gode. Men som følgje av at ein stendig større del av folket i landet vil vere eldre menneske i framtida, er det likevel ikkje truleg at den sparinga på statens hand som handlingsregelen legg opp til, vil verte nok til å dekkje framtidas offentlege pensjonar og kostnader til helsehjelp og omsorg.

Handlingsregelen er ikkje formelt bindande for Stortinget val etter val, men er eit prinsipp som eit stort fleirtal i Stortinget har slutta seg til sidan regelen vart godteke av Stortinget i 2001. Likevel har regelen vorte brote i større eller mindre grad fleire gongar sidan då for å få dei årlege statsbudsjetta i hamn.

## Bakgrunnsstoff
* regjeringen.no :Retningslinjer for bruk av oljepenger (handlingsregelen)
Folketrygdfondet

**Folketrygdfondet** er eit norsk statsorgan (særlovselskap) som forvaltar Statens pensjonsfond – Noreg, som opphavleg hadde namnet Folketrygdfondet. Folketrygdfondet var skipa i 1967 av Per Borten-regjeringa i medhald av lov om folketrygd frå 17. juni 1966. Føresegnene om forvaltinga av fondet vert fastsett av Stortinget. 

Folketrygdfondet vert leia av ni styremedlemar utpeika av regjeringa (Kongen i statsråd) for fire år om gongen. Midlane i fondet er plassert i ei lang rekkje ulike aksjar, obligasjonar og verdepapir, og målet er å oppnå størst mogleg avkasting på investeringane innanfor akseptabelt trygge rammer, til det beste for fondet.

## Kjelder

## Bakgrunnsstoff
*Folketrygdfondet 
*Lov om Folketrygdfondet
Louroukína

**Louroukína** (gresk Λουρουκίνα , tyrkisk *Akıncılar*) eller **Louroutzína** (gresk Λουρουτζίνα) er ein landsby på Kypros og ein lokalstyrt busetnad i Levkosía i Republikken Kypros.

Etter den tyrkiske invasjonen i 1974 har det meste av Louroukína vore utanfor kontroll frå styresmaktene, frå 1983 administrert av Den tyrkiske republikken Nord-Kypros som kommunen Akıncılar i distriktet Lefkoşa.

Ved folketeljinga i 2011 hadde den delen av Louroukína som framleis er under kontroll av republikken Kypros 11&nbsp;innbyggjarar, men var ikkje registrert separat i 2021. Den delen som er administrert av Nord-Kypros hadde i 2011 390&nbsp;inbyggjarar.

## Referansar
Konjunksjon i astronomi

**Konjunksjon** er eit omgrep i astronomien. To himmellekamar er i konjunksjon når dei vert sett i same retning, eller meir presist, når dei har same geosentrisk lengd. Dei nedre planetane (Merkur og Venus) kan vere både i nedre og øvre konjunksjon med sola. I øvre konjunksjon står sola mellom jorda og planeten, i nedre konjunksjon står planeten mellom jorda og sola. Ved nymåne er månen i konjunksjon med sola.

## Kjelder

*
Konstellasjon

**Konstellasjon** kan syne til: 

* Konstellasjon i astronomi
* Konstellasjon i astrologi
* Samtidig opptreden av fleire faktorar eller personar.
Kopernikansk system

**Det kopernikanske system** var eit verdsbilete framsett av Kopernikus i 1507 og publisert i 1543. Dette sette sola nær midten av universet, rørslelaus, medan jorda og dei andre planetane krinsa rundt ho i sirkelforma banar modifisert av episyklar og med jamn fart. Den kopernikanske modellen skil seg frå Det ptolemaiske systemet som var rådande i vestleg kultur i mange hundreår med jorda i sentrum av universet. Den kopernikanske modellen vert rekna som starten på moderne astronomi og den vitskaplege revolusjonen.

## Kjelder

*
Koronagraf

**Koronagraf** er ein kikkert som er særleg konstruert for observasjon og fotografering av solkoronaen. Han vart funnen opp i 1930 av den franske astronomen Bernard Lyot.

## Kjelder

*

## Bakgrunnsstoff
Erling Petersen

**Erling Helmer Petersen** () var ein norsk samfunnsøkonom og politikar for Høgre frå Bærum, busett i Oslo. Han var professor i økonomi både ved Norges Handelshøyskole og ved Universitetet i Oslo. Petersen representerte partiet Høgre på Stortinget i 20 år; 1954-73. Jan Petersen er brorsonen hans.

Erling Petersen var son til ein offentleg tenestemann. Han tok examen artium i 1925 og vart cand.oecon. (statsøkonomi) frå Universitetet i Oslo i 1927. Frå 1929 arbeidde han i Statistisk sentralbyrå. Han var i tillegg universitetsstipendiat frå 1933 og vart i 1939 dr.philos. med avhandlinga *Macro-dynamic Aspects of the Equation of Exchange*. I 1942 vart han tilsett som professor ved Norges Handelshøyskole, ein posisjon han hadde til 1952. Sommaren og hausten 1945 var han leiar for pengesaneringa i Noreg, og i åra fram til 1953 var han økonomirådgjevar for Noregs Bank. Petersen var professor i statsøkonomi og statistikk ved Universitetet i Oslo frå 1953 til 1973.

Petersen vart vald til stortingsrepresentant for Høgre frå Oslo hausten 1953. Han vart attvald fire gongar og sat såleis på Stortinget til 1973. I den fyrste fireårsperioden var han medlem i Finans- og tollkomiteen, sidan i 16 år i Utanriks- og konstitusjonskomiteen. Han var landsstyremedlem i Høgre frå 1968 til -71.

Petersen skreiv ei rad bøker om pengespørsmål og historieverk om finansverksemder og anna.

## Kjelder
**[[Norsk Allkunnebok]]*. IX. bandet. 1958

## Bakgrunnsstoff
*
Koronahòl

**Koronahòl** er område i solkoronaen der intensiteten av kortbølgja stråling er sterkt redusert, og temperatur og tettleik er lågare enn i omgjevnadane. Koronahola er utløp for magnetiske kraftlinjer som ikkje vender tilbake til sola, og er houvdkjelda for langvarige, raske straumar av atompartikler i solvinden.

## Kjelder

*
Koronium

**Koronium** var eit hypotetisk grunnstoff som ein ei tid trudde fanst i solkoronaen, idet ein i spekteret av denne observerte sterke emisjonslinjer, *koronalinjene*, som ein ikkje klarte å identifisere. Først i 1941 påviste Bengt Edlén at dei stammar frå atom av jern, kalsium, nikkel og fleire, som har mista 9–15 elektron på grunn av den særs høge temperaturen (ca. 1,5 mill. °C) som herskar i koronaen.

## Kjelder

*
Kosmisk bakgrunnsstråling

**Kosmisk bakgrunnsstråling** er stråling som er jamt fordelt overalt i universet og restar av den særs intense elektromagnetiske strålinga ein hadde i byrjinga av universet og vert rekna som ein av dei store stadfestingane av big bang. Sidan universet har utvida seg har strålinga mista mykje energi og den noverande bakgrunnsstrålingar svarar til strålinga frå ein lekam med temperaturen -270&nbsp;°C, som berre er tre grader over det absolutte nullpunktet.

Den kosmiske strålinga vart oppdaga tilfeldig i 1965. 

## Kjelder

*